title: Vykonávacie nariadenie Komisie (EÚ) 2020/736 z 2. júna 2020, ktorým sa mení nariadenie (ES) č. 474/2006, pokiaľ ide o zoznam leteckých dopravcov podliehajúcich zákazu vykonávania leteckej dopravy alebo prevádzkovým obmedzeniam v rámci Únie (Text s významom pre EHP)

text:
                  3.6.2020

                  SK

                  Úradný vestník Európskej únie

                  L 172/7

         VYKONÁVACIE NARIADENIE KOMISIE (EÚ) 2020/736
         z 2. júna 2020,
         ktorým sa mení nariadenie (ES) č. 474/2006, pokiaľ ide o zoznam leteckých dopravcov podliehajúcich zákazu vykonávania leteckej dopravy alebo prevádzkovým obmedzeniam v rámci Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 2111/2005 zo 14. decembra 2005 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, a o informovaní cestujúcich v leteckej doprave o totožnosti prevádzkujúceho leteckého dopravcu, ktorým sa zrušuje článok 9 smernice 2004/36/ES (1), a najmä na jeho článok 4 ods. 2,
         keďže:

                     (1)

                     Nariadením Komisie (ES) č. 474/2006 (2) sa vytvára zoznam leteckých dopravcov, ktorí podliehajú zákazu vykonávania leteckej dopravy v rámci Únie.

                     (2)

                     Niektoré členské štáty a Agentúra Európskej únie pre bezpečnosť letectva (ďalej len „agentúra“) oznámili Komisii podľa článku 4 ods. 3 nariadenia (ES) č. 2111/2005 informácie, ktoré sú relevantné pre aktualizáciu uvedeného zoznamu. Dôležité informácie poskytli aj tretie krajiny a medzinárodné organizácie. Na základe poskytnutých informácií by sa zoznam mal aktualizovať.

                     (3)

                     Komisia informovala všetkých dotknutých leteckých dopravcov, a to buď priamo, alebo prostredníctvom orgánov, ktoré zodpovedajú za regulačný dohľad nad týmito dopravcami, o základných skutočnostiach a okolnostiach, ktoré budú podkladom pre rozhodnutie o uložení zákazu vykonávania leteckej dopravy v rámci Únie alebo o úprave podmienok zákazu vykonávania leteckej dopravy uloženého leteckému dopravcovi, ktorý je zaradený do zoznamov v prílohách A alebo B k nariadeniu (ES) č. 474/2006.

                     (4)

                     Komisia umožnila dotknutým leteckým dopravcom nahliadnuť do všetkých relevantných dokumentov, predložiť písomné pripomienky a predniesť ústne stanovisko Komisii a výboru zriadenému nariadením (ES) č. 2111/2005 (ďalej len „Výbor EÚ pre leteckú bezpečnosť“).

                     (5)

                     Komisia informovala Výbor EÚ pre leteckú bezpečnosť o prebiehajúcich spoločných konzultáciách v rámci nariadenia (ES) č. 2111/2005 a nariadenia Komisie (ES) č. 473/2006 (3) s príslušnými orgánmi a leteckými dopravcami z Arménska, Dominikánskej republiky, Kazachstanu, Kirgizska, Konga (Brazzaville), Konžskej demokratickej republiky, Líbye, Nepálu, Rovníkovej Guiney a zo Sierry Leone. Komisia informovala Výbor EÚ pre leteckú bezpečnosť aj o stave bezpečnosti letectva v Angole, Bielorusku, Indonézii, Nigérii a Rusku.

                     (6)

                     Agentúra informovala Komisiu a Výbor EÚ pre leteckú bezpečnosť o technických posúdeniach vykonaných na účely počiatočného hodnotenia a priebežného monitorovania oprávnení prevádzkovateľov z tretích krajín (ďalej len „TCO“) vydaných na základe nariadenia Komisie (EÚ) č. 452/2014 (4).

                     (7)

                     Agentúra takisto informovala Komisiu a Výbor EÚ pre leteckú bezpečnosť o výsledkoch analýzy inšpekcií na odbavovacej ploche vykonaných v rámci programu hodnotenia bezpečnosti zahraničných lietadiel (ďalej len „SAFA“) v súlade s nariadením Komisie (EÚ) č. 965/2012 (5).

                     (8)

                     Agentúra ďalej informovala Komisiu a Výbor EÚ pre leteckú bezpečnosť o projektoch technickej pomoci realizovaných v tretích krajinách, ktoré podliehajú zákazu vykonávania leteckej dopravy podľa nariadenia (ES) č. 474/2006. Agentúra okrem toho poskytla informácie o plánoch a žiadostiach o ďalšiu technickú pomoc a spoluprácu v záujme zlepšenia administratívnej a technickej spôsobilosti orgánov civilného letectva v tretích krajinách s cieľom pomôcť vyriešiť nesúlad s platnými medzinárodnými bezpečnostnými normami v oblasti civilného letectva. Členské štáty boli vyzvané, aby na tieto žiadosti reagovali bilaterálne v spolupráci s Komisiou a agentúrou. V tejto súvislosti Komisia opätovne zdôraznila, aké užitočné je poskytovať medzinárodnej leteckej komunite informácie o technickej pomoci, ktorú Únia a jej členské štáty poskytujú tretím krajinám v záujme zlepšenia bezpečnosti letectva na celom svete, a to najmä prostredníctvom partnerstva v oblasti pomoci pri implementácii bezpečnosti letectva (Aviation Safety Implementation Assistance Partnership, ASIAP) Medzinárodnej organizácie civilného letectva (ICAO).

                     (9)

                     Eurocontrol poskytol Komisii a Výboru EÚ pre leteckú bezpečnosť aktualizované informácie o stave výstražných funkcií SAFA a TCO, ako aj aktuálne štatistiky výstražných správ o leteckých dopravcoch, ktorí podliehajú zákazu vykonávania leteckej dopravy.

            Leteckí dopravcovia Únie

                     (10)

                     V nadväznosti na analýzu agentúry týkajúcu sa informácií z inšpekcií na odbavovacej ploche, ktoré sa uskutočnili v lietadlách leteckých dopravcov Únie, a informácií z normalizačných inšpekcií, ktoré vykonala agentúra, ako aj z osobitných inšpekcií a auditov, ktoré vykonali vnútroštátne orgány civilného letectva, niektoré členské štáty prijali určité opatrenia na presadzovanie a informovali o nich Komisiu a Výbor EÚ pre leteckú bezpečnosť.

                     (11)

                     Členské štáty opakovane zdôraznili, že sú pripravené vykonať to, čo bude potrebné, ak by relevantné bezpečnostné informácie poukazovali na bezprostredné bezpečnostné riziká v dôsledku nedodržiavania príslušných bezpečnostných noriem zo strany leteckých dopravcov Únie. V tejto súvislosti Bulharsko informovalo Komisiu a Výbor EÚ pre leteckú bezpečnosť o opatreniach, ktoré prijalo v súvislosti s leteckými dopravcami s osvedčením získaným v Bulharsku.

            Leteckí dopravcovia z Arménska

                     (12)

                     Leteckí dopravcovia z Arménska neboli ešte nikdy zaradení do prílohy A alebo B k nariadeniu (ES) č. 474/2006.

                     (13)

                     V októbri 2019 Komisia informovala Výbor pre civilné letectvo Arménska (ďalej len „CAC“) o určitých bezpečnostných obavách v súvislosti s leteckými dopravcami, ktorým výbor CAC udelil osvedčenie.

                     (14)

                     Po vystúpení zástupcov výboru CAC pred Výborom EÚ pre leteckú bezpečnosť v novembri 2019 odborníci z Komisie, agentúry a členských štátov (ďalej len „hodnotiaci tím“) vykonali 3. až 7. februára 2020 hodnotiacu návštevu Únie na mieste v Arménsku v priestoroch výboru CAC a v priestoroch dvoch leteckých dopravcov s osvedčením získaným v Arménsku, konkrétne Aircompany Armenia a Armenia Airways.

                     (15)

                     Zo správy z hodnotiacej návštevy jasne vyplýva, že výbor CAC má systémové nedostatky z hľadiska personálneho riadenia, o čom svedčí nedostatok postupov na určenie požiadaviek na personál, nedostatok postupov a metodík na určenie požiadaviek na odbornú prípravu zamestnancov, ako aj ich účinné vykonávanie, a nedostatok zdokumentovaných popisov práce pre viaceré funkcie, či už obsadzované interne alebo obstarávané externe.

                     (16)

                     Konkrétne v súvislosti s odbornou prípravou zamestnancov sa v správe z hodnotiacej návštevy konštatuje závažnosť zistených nedostatkov, pokiaľ ide o skutočnú schopnosť výboru CAC riadne vykonávať proces osvedčovania a dohľad nad leteckými dopravcami, ktorí získali osvedčenie v Arménsku.

                     (17)

                     Zo správy z hodnotiacej návštevy je okrem toho zrejmé, že výbor CAC nemá funkciu riadenia kvality potrebnú na dohľad nad správou a transpozíciou právnych, regulačných a technických požiadaviek do efektívnej organizačnej štruktúry a obchodných postupov.

                     (18)

                     S osobitným zreteľom na oddelenie letovej prevádzky výboru CAC sa v správe z hodnotiacej návštevy poukazuje na to, že nie je k dispozícii štruktúrovaný systém správy dokumentov, v rámci ktorého sa môže zabezpečiť vysledovateľnosť postupu osvedčovania, a v dôsledku toho výbor CAC nedokázal poskytnúť požadované dôkazy o činnostiach vykonávaných v rámci udeľovania osvedčenia leteckého prevádzkovateľa (AOC) pre leteckých dopravcov, ktorým udelil osvedčenie.

                     (19)

                     Pokiaľ ide o oddelenie letovej spôsobilosti výboru CAC, v správe z hodnotiacej návštevy sa konštatuje, že existuje plán dohľadu, ktorého cieľom je dozerať na organizácie pre zachovanie letovej spôsobilosti leteckých dopravcov a organizácie s povolením na údržbu, ktorým sa udeľujú osvedčenia.

                     (20)

                     Správa z hodnotiacej návštevy poukazuje aj na dôkazy neúčinného dohľadu, keďže počas návštevy na mieste u leteckých dopravcov sa odhalilo niekoľko problémov v podnikoch, ktoré mal výbor CAC v rámci svojich povinností dohľadu odhaliť.

                     (21)

                     Komisia na základe výsledku hodnotiacej návštevy Únie na mieste pozvala výbor CAC na vypočutie pred Výborom EÚ pre leteckú bezpečnosť na termín 12. mája 2020. Pri tejto príležitosti Výbor EÚ pre leteckú bezpečnosť vypočul aj leteckých dopravcov Aircompany Armenia, Atlantis Armenian Airlines, Atlantis European Airways, Armenia Airways, Armenian Helicopters a Skyball.

                     (22)

                     Výbor CAC na vypočutí informoval Výbor EÚ pre leteckú bezpečnosť o opatreniach na zlepšenie bezpečnosti, ktoré zaviedol po svojom vystúpení pred Výborom EÚ pre leteckú bezpečnosť v novembri 2019, a zdôraznil svoj záväzok vykonávať ich a pokračovať v dodatočnom úsilí o ďalšie zlepšenie bezpečnostného dohľadu v Arménsku. Osobitne sa vzala na vedomie podpora, ktorú v tejto súvislosti poskytla výboru CAC arménska vláda. Počas vypočutia sa okrem toho upozornilo na nesmierne úsilie vynaložené v záujme technickej pomoci a spolupráce s inými štátmi a medzinárodnými organizáciami.

                     (23)

                     Pokiaľ ide o pripomienky uvedené v správe z hodnotiacej návštevy, výbor CAC poskytol podrobné informácie o opatreniach prijatých v nadväznosti na hodnotiacu návštevu Únie na mieste týkajúcich sa organizačnej štruktúry výboru CAC. Osobitná pozornosť sa venovala opatreniam týkajúcim sa zlepšenia personálneho riadenia, zlepšení súvisiacich s oddelením letovej prevádzky výboru CAC a jeho procesom osvedčovania AOC, ako aj odbornej príprave inšpektorov výboru CAC. Výbor CAC okrem toho poskytol podrobné informácie o úsilí, ktoré vynakladá na vypracovanie príručky integrovaného riadenia a interného systému elektronickej správy dokumentov.

                     (24)

                     Výbor CAC upozornil Výbor EÚ pre leteckú bezpečnosť hlavne na úsilie, ktoré v spolupráci s Komisiou a členskými štátmi EÚ vyvíja, aby sa mohlo začať opätovné udeľovanie osvedčení všetkým leteckým dopravcom, ktorí získali osvedčenie v Arménsku, ako aj podpora zamestnancov výboru CAC pri príslušnej odbornej príprave na mieste.

                     (25)

                     Okrem toho výbor CAC zdôraznil výsledky svojho úsilia o zrušenie AOC pre leteckých dopravcov, ktorí získali osvedčenie v Arménsku, ale už sa viac nepovažujú za spĺňajúcich medzinárodné bezpečnostné normy v oblasti letectva.

                     (26)

                     Komisia a Výbor EÚ pre leteckú bezpečnosť uznávajú, že súčasná situácia je výsledkom dlhého obdobia neefektívnosti a zanedbávania. Na druhej strane, Komisia a Výbor EÚ pre leteckú bezpečnosť oceňujú vynaložené úsilie a nabádajú výbor CAC, aby v tomto úsilí nepoľavoval. Poukazujú na význam záväzku arménskej vlády v tejto súvislosti a na podobne vyslovený záväzok podporovať výbor CAC v jeho úsilí a spolupracovať s ním. Komisia a Výbor EÚ pre leteckú bezpečnosť kladne hodnotia osobnú spôsobilosť a záväzok predsedu výboru CAC pri plnení tohto úsilia.

                     (27)

                     Na základe všetkých dostupných dôkazov najmä vrátane hodnotiacej návštevy Únie na mieste sa však dospelo k záveru, že spôsobilosti výboru CAC vykonávať dohľad nad leteckými činnosťami v Arménsku sú nedostatočné a nespĺňajú platné minimálne medzinárodné bezpečnostné normy. Na riešenie súčasných nedostatkov v oblasti bezpečnosti bude potrebné ďalšie výrazné zlepšenie spôsobilostí výboru CAC. V súčasnosti z dôvodu závažných nedostatkov zistených na úrovni personálneho riadenia, odbornej prípravy zamestnancov, funkcie riadenia kvality spolu s neprimeranými činnosťami v rámci udeľovania a neúčinným dohľadom nad leteckými dopravcami sa preukázalo, že výbor CAC nemá dostatočnú schopnosť vykonávať príslušné medzinárodné bezpečnostné normy a jeho spôsobilosť vykonávať dohľad nemôže zabezpečiť, aby sa prevádzka leteckých dopravcov, ktorým udelil osvedčenie, nepretržite vykonávala v súlade s príslušnými medzinárodnými bezpečnostnými normami.

                     (28)

                     Spoločnosť Aircompany Armenia prevádzkuje lietadlový park pozostávajúci z dvoch lietadiel typu Boeing B737. Podľa vyhlásenia tejto spoločnosti je úzko prepojená s Georgian Airways, leteckým dopravcom s osvedčením získaným v Gruzínsku, s ktorým spoločnosť Aircompany Armenia uzavrela podrobné administratívne a prevádzkové dohody. V tejto súvislosti sa počas hodnotiacej návštevy Únie na mieste zistilo, že výcvik pilotov v spoločnosti Aircompany Armenia sa vykonával podľa postupov spoločnosti Georgian Airways, a nie podľa vlastných postupov.

                     (29)

                     Počas hodnotiacej návštevy Únie na mieste sa prišlo na to, že zamestnanci spoločnosti Aircompany Armenia majú dobrý prehľad o zavedených systémoch a príručkách na to, aby riadili rôzne činnosti. Väčšina problémov alebo nedostatkov zistených počas návštevy súvisí s jasnosťou postupov a kontrolou činností zadávaných externe, ktoré zväčša vykonáva spoločnosť Georgian Airways.

                     (30)

                     Je však zrejmé, že systém monitorovania súladu spoločnosti Aircompany Armenia sa musí ďalej rozvíjať, aby sa odhaľovali prípady nesúladu s vnútroštátnymi predpismi a s ustanoveniami schválenej prevádzkovej príručky, a to aj pokiaľ ide o systém evidencie záznamov.

                     (31)

                     Spoločnosť Aircompany Armenia počas vypočutia pred Výborom EÚ pre leteckú bezpečnosť poskytla podrobné informácie týkajúce sa opatrení prijatých na riešenie pripomienok a odporúčaní z hodnotiacej návštevy Únie na mieste, pričom uviedla, že šesť zo siedmich pripomienok bolo vyriešených. V tomto smere však neboli predložené žiadne dôkazy.

                     (32)

                     Spoločnosť Atlantis Armenian Airlines je arménsky letecký dopravca, ktorý prevádzkuje jedno lietadlo typu Let L-410. Tento letecký dopravca počas vypočutia poskytol prehľad o spoločnosti vrátane dostupných zdrojov, plánu rozvoja svojho lietadlového parku, systému manažmentu bezpečnosti a programu monitorovania letových údajov.

                     (33)

                     Spoločnosť Atlantis European Airways prevádzkuje lietadlový park pozostávajúci z troch lietadiel typu Airbus A320. Tento letecký dopravca počas vypočutia predstavil poslanie spoločnosti, organizačnú štruktúru, plán odbornej prípravy svojich zamestnancov a výsledky programu SAFA z minulého roka. Okrem toho poskytol informácie o svojich výsledkoch v rámci auditu TCO, ktorý vykonala agentúra EASA.

                     (34)

                     Spoločnosť Armenia Airways je letecký dopravca, ktorý získal osvedčenie v Arménsku, s lietadlovým parkom pozostávajúcim z jedného lietadla typu British Aerospace Bae-146-300.

                     (35)

                     Hodnotiaci tím počas hodnotiacej návštevy Únie na mieste zistil niekoľko nedostatkov, ktoré si vyžadujú okamžitú pozornosť, najmä pokiaľ ide o evidovanie a sledovanie auditov a zistení auditu. Hodnotiaci tím našiel dôkazy aj o neúčinnosti systému riadenia kvality; vzhľadom na plány rozvoja spoločnosti Armenia Airways by sa malo vyvinúť úsilie na vytvorenie plne funkčného systému monitorovania súladu, aby sa identifikovali akékoľvek nedostatky, ktoré môžu ovplyvniť prevádzku, a aby sa zabezpečil súlad so schválenou prevádzkovou príručkou. Osobitná pozornosť by sa mala venovať výcviku pilotov s cieľom zabezpečiť spôsobilosť posádok.

                     (36)

                     Spoločnosť Armenia Airways počas vypočutia poskytla prehľad o svojej organizácii a predložila opatrenia prijaté v nadväznosti na hodnotiacu návštevu Únie na mieste. Podľa informácií poskytnutých počas vypočutia sa všetky pripomienky, ktoré vzniesol hodnotiaci tím, vyriešili, s výnimkou dvoch pripomienok, s ktorými letecký dopravca nesúhlasil. V tomto smere však neboli predložené žiadne dôkazy.

                     (37)

                     Spoločnosť Armenian Helicopters je arménsky súkromný prevádzkovateľ vrtuľníkov, ktorý prevádzkuje vnútroštátne a medzinárodné charterové lety, ako aj pohotovostnú leteckú prepravu. Letecký dopravca počas vypočutia predstavil štruktúru a fungovanie svojho systému manažmentu bezpečnosti.

                     (38)

                     Spoločnosť Skyball je arménsky letecký dopravca, ktorý prevádzkuje jeden teplovzdušný balón. Tento letecký dopravca počas vypočutia poskytol prehľad o svojej organizácii a činnostiach vrátane informácií týkajúcich sa svojho systému manažmentu bezpečnosti.

                     (39)

                     Žiadne z informácií alebo dôkazov poskytnutých ktorýmkoľvek z leteckých dopravcov pred vypočutím alebo počas neho neposkytli Komisii ani Výboru EÚ pre leteckú bezpečnosť záruku, že chýbajúci bezpečnostný dohľad zo strany výboru CAC by sa mohol zmierniť prostredníctvom vlastných systémov súladu a bezpečnostných systémov leteckých dopravcov.

                     (40)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu je dôvod na zmenu zoznamu leteckých dopravcov z Arménska, ktorí podliehajú zákazu vykonávania leteckej dopravy v rámci Únie, s cieľom zaradiť všetkých leteckých dopravcov, ktorí získali osvedčenie v Arménsku, do prílohy A k nariadeniu (ES) č. 474/2006.

                     (41)

                     Členské štáty by mali naďalej overovať, či leteckí dopravcovia, ktorí získali osvedčenie v Arménsku, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche u všetkých leteckých dopravcov, ktorí získali osvedčenie v Arménsku, podľa nariadenia (EÚ) č. 965/2012.

            Leteckí dopravcovia z Konga (Brazzaville)

                     (42)

                     Leteckí dopravcovia z Konga (Brazzaville) boli v roku 2009 (6) zaradení do prílohy A k nariadeniu (ES) č. 474/2006.

                     (43)

                     Komisia listom z 19. decembra 2019 požiadala Agence Nationale de l’Aviation Civile du Congo (Brazzaville) [Národná agentúra Konga (Brazaville) pre civilné letectvo, ďalej len „ANAC Kongo“] o zoznam dokumentov týkajúcich sa jej štruktúry, systému a činností dohľadu vrátane opatrení na presadzovanie prijatých od roku 2017, ako aj o súčasný zoznam držiteľov AOC a registrovaných lietadiel.

                     (44)

                     Agentúra ANAC Kongo zaslala požadované informácie 5. februára 2020. Informovala Komisiu aj o tom, že od poslednej aktualizácie, ktorú Komisii poskytla, boli zrušené AOC leteckých dopravcov Aero Service, Emeraude, Equatorial Congo Airlines S.A. a Mistral Aviation a osvedčenie získal nový letecký dopravca Société Nouvelle Air Congo (AOC č. CG-CTA 004). Agentúra ANAC Kongo neposkytla dôkaz o tom, že bezpečnostný dohľad nad týmto leteckým dopravcom je zabezpečený v súlade s medzinárodnými bezpečnostnými normami. Keďže agentúra ANAC Kongo nepreukázala, že má dostatočnú schopnosť vykonávať a presadzovať príslušné bezpečnostné normy, vydanie AOC tomuto novému leteckému dopravcovi nezaručuje dostatočný súlad s medzinárodnými bezpečnostnými normami.

                     (45)

                     Komisia poznamenáva, že koordinovaná validačná misia ICAO z júna 2019 uviedla, že účinné vykonávanie medzinárodných bezpečnostných noriem v Kongu (Brazzaville) sa zvýšilo na 66,99 %. Napriek tomu, že agentúra ANAC Kongo dosiahla vo svojich spôsobilostiach vykonávať bezpečnostný dohľad zrejmý pokrok, tento pokrok by sa mal overiť počas hodnotiacej návštevy Únie na mieste v agentúre ANAC Kongo a u vybraných leteckých dopravcov s osvedčením získaným v Kongu (Brazzaville) pred tým, ako sa zváži akékoľvek rozhodnutie týkajúce sa odstránenia zákazu vykonávania leteckej dopravy v rámci Únie.

                     (46)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že zoznam leteckých dopravcov z Konga (Brazzaville), ktorí podliehajú zákazu vykonávania leteckej dopravy v rámci Únie, by sa mal zmeniť tak, aby sa spoločnosť Société Nouvelle Air Congo zaradila do prílohy A k nariadeniu (ES) č. 474/2006 a aby sa z uvedenej prílohy vyradili spoločnosti Aero Service, Emeraude, Equatorial Congo Arlines S.A. a Mistral Aviation.

                     (47)

                     Členské štáty by mali naďalej overovať, či leteckí dopravcovia, ktorí získali osvedčenie v Kongu (Brazzaville), skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche u všetkých leteckých dopravcov, ktorí získali osvedčenie v Kongu (Brazzaville), podľa nariadenia (EÚ) č. 965/2012.

            Leteckí dopravcovia z Konžskej demokratickej republiky

                     (48)

                     Leteckí dopravcovia z Konžskej demokratickej republiky boli v roku 2006 (7) zaradení do prílohy A k nariadeniu (ES) č. 474/2006.

                     (49)

                     Komisia v rámci svojich priebežných monitorovacích činností 22. apríla 2020 požiadala Autorité de l’Aviation Civile Konžskej demokratickej republiky (Orgán civilného letectva Konžskej demokratickej republiky, ďalej len „AAC/RDC“), aby poskytol zoznam všetkých držiteľov AOC, ktorí získali osvedčenie v Konžskej demokratickej republike.

                     (50)

                     Orgán AAC/RDC 6. mája 2020 informoval Komisiu o tom, že od poslednej aktualizácie, ktorú Komisii poskytol, získal osvedčenie nový letecký dopravca Mwant Jet (AOC č. AAC/DG/OPS-09/09). Dňa 13. mája 2020 informoval tiež o tom, že leteckí dopravcovia Air Tropiques, Blue Airlines, Blue Sky, Dakota, Korongo Airlines, Mango Airlines, Serve Air a Will Airlift ukončili svoju letovú prevádzku bez toho, aby boli kedykoľvek držiteľmi AOC. Ďalej oznámil Komisii, že leteckí dopravcovia Air Kasai, Doren Air Congo, Gomair a Transair Cargo Services nie sú držiteľmi AOC a že sa v súčasnosti zapájajú do procesu osvedčovania. Napokon upovedomil Komisiu o tom, že názov leteckého dopravcu Services Air sa zmenil a že daný letecký dopravca je v súčasnosti držiteľom AOC pod názvom Serve Air Cargo. Keďže orgán AAC/RDC nepreukázal, že má dostatočnú schopnosť vykonávať a presadzovať príslušné bezpečnostné normy, vydanie AOC tomuto novému leteckému dopravcovi nezaručuje dostatočný súlad s medzinárodnými bezpečnostnými normami.

                     (51)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že zoznam leteckých dopravcov z Konžskej demokratickej republiky, ktorí podliehajú zákazu vykonávania leteckej dopravy v rámci Únie, by sa mal zmeniť tak, aby sa spoločnosti Mwant Jet a Serve Air Cargo zaradili do prílohy A k nariadeniu (ES) č. 474/2006 a aby sa z uvedenej prílohy vyradili spoločnosti Air Tropiques, Blue Airlines, Blue Sky, Dakota, Korongo airlines, Mango Airlines, Will Airlift, Air Kasai, Doren Air Congo, Gomair, Transair Cargo Services, Serve Air a Services Air.

                     (52)

                     Členské štáty by mali naďalej overovať, či leteckí dopravcovia, ktorí získali osvedčenie v Konžskej demokratickej republike, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche u všetkých leteckých dopravcov, ktorí získali osvedčenie v Konžskej demokratickej republike, podľa nariadenia (EÚ) č. 965/2012.

            Leteckí dopravcovia z Dominikánskej republiky

                     (53)

                     Leteckí dopravcovia z Dominikánskej republiky neboli ešte nikdy zaradení do prílohy A alebo B k nariadeniu (ES) č. 474/2006.

                     (54)

                     V súvislosti s bezpečnostnými nedostatkami, ktoré zistila agentúra v rámci postupu udeľovania oprávnenia TCO, a na základe analýzy inšpekcií na odbavovacej ploche vykonaných v rámci programu SAFA Komisia začala 15. apríla 2019 konzultácie s Instituto Dominicano de Aviación Civil (Dominikánsky úrad civilného letectva, ďalej len „IDAC“) podľa článku 3 ods. 2 nariadenia (ES) č. 473/2006.

                     (55)

                     Odborníci z Komisie, agentúry a členských štátov (ďalej len „hodnotiaci tím“) vykonali 27. až 31. januára 2020 hodnotiacu návštevu Únie na mieste v Dominikánskej republike v priestoroch úradu IDAC.

                     (56)

                     Úrad IDAC sa javí ako dobre organizovaná, uspokojivo personálne zabezpečená a primerane financovaná organizácia, ktorá od roku 2018 začala implementovať moderné techniky riadenia bezpečnosti letectva, ako aj riadenie bezpečnosti alebo prístup založený na výkonnosti, s cieľom doplniť tradičnejšie regulačné činnosti dohľadu založeného na dodržiavaní súladu. Zdá sa, že legislatívny rámec (zákon o letectve a technické predpisy) náležite zahŕňa všetky oblasti, na ktoré sa vzťahujú prílohy k Dohovoru o medzinárodnom civilnom letectve podpísanému 7. decembra 1944 v Chicagu, a že tento rámec sa pravidelne aktualizuje.

                     (57)

                     Hodnotiaci tím dospel k záveru, že úrad IDAC má spôsobilosti dohliadať nad leteckými činnosťami v Dominikánskej republike. Hoci v úrade IDAC treba zlepšiť niekoľko oblastí týkajúcich sa účinnosti presadzovania, hodnotiaci tím v čase návštevy neidentifikoval žiadne bezprostredné bezpečnostné obavy, a to ani na základe toho, čo skontroloval v kanceláriách úradu IDAC, ani na základe toho, čo pozoroval počas návštev niekoľkých leteckých dopravcov. Hodnotiaci tím však zistil, že úrad IDAC v súčasnosti neklasifikuje zistenia podľa závažnosti pre bezpečnosť letectva, a teda so zisteniami (s akoukoľvek úrovňou vplyvu na bezpečnosť), ako aj s obyčajnými poznámkami, sa počas ďalšieho postupu nakladá rovnako. Preto nebolo možné preukázať, že úrad IDAC alebo dotknutý letecký dopravca zabezpečuje primerané stanovenie priorít z hľadiska bezpečnosti, pokiaľ ide o zistenia.

                     (58)

                     Zatiaľ čo daná situácia má potenciálne nepriaznivý vplyv na presadzovanie, silné stránky systému, pokiaľ ide o zdroje a predpisy, naznačujú, že sú splnené podmienky na budúce zlepšenie, zatiaľ čo zistené nedostatky nepreukazujú žiadny kritický prvok, ktorý môže takéto zlepšenie znemožniť.

                     (59)

                     Úrad IDAC zaslal Komisii 15. apríla 2020 plán opatrení na odstránenie nedostatkov, ktoré zistil a oznámil hodnotiaci tím. Komisia sa domnieva, že plánované opatrenia, ak sa riadne vykonajú podľa navrhovaného harmonogramu, by mali vyriešiť zistené problémy. Úrad IDAC by mal pravidelne informovať Komisiu o pokroku pri vykonávaní týchto plánovaných opatrení.

                     (60)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov z Dominikánskej republiky, ktorí podliehajú zákazu vykonávania leteckej dopravy v rámci Únie.

                     (61)

                     Členské štáty by mali naďalej overovať, či leteckí dopravcovia, ktorí získali osvedčenie v Dominikánskej republike, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche u všetkých leteckých dopravcov, ktorí získali osvedčenie v Dominikánskej republike, podľa nariadenia (EÚ) č. 965/2012.

                     (62)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Rovníkovej Guiney

                     (63)

                     Leteckí dopravcovia z Rovníkovej Guiney boli v roku 2006 (8) zaradení do prílohy A k nariadeniu (ES) č. 474/2006.

                     (64)

                     Po hodnotiacej návšteve Únie na mieste, ktorá sa uskutočnila v októbri 2017, a po vypočutí pred Výborom EÚ pre leteckú bezpečnosť v novembri 2017 Autoridad Aeronáutica de Guinea Ecuatorial (Orgán civilného letectva Rovníkovej Guiney, ďalej len „AAGE“) prejavil v decembri 2018 Komisii svoj záujem o opätovné otvorenie dialógu o zmene prílohy A k nariadeniu (ES) č. 474/2006, pokiaľ ide o všetkých leteckých dopravcov, ktorí získali osvedčenie v Rovníkovej Guinei.

                     (65)

                     Orgán AAGE na požiadanie predložil Komisii informácie o zlepšeniach svojho systému dohľadu nad bezpečnosťou. Komisia na základe získaných informácií berie na vedomie dosiahnutý pokrok, avšak stále sú prítomné určité nedostatky v základných otázkach, ako je analýza základných príčin, ktoré sú kľúčovým prvkom na to, aby sa zabránilo opakovanému výskytu nezrovnalostí.

                     (66)

                     Komisia, agentúra, členské štáty a zástupcovia orgánu AAGE uskutočnili 10. marca 2020 technické stretnutie, počas ktorého orgán AAGE poskytol informácie o svojich činnostiach dohľadu a o pokroku v pláne nápravných opatrení vypracovanom v roku 2017. Orgán AAGE okrem toho informoval Komisiu, že prevádzkové lietadlové parky spoločnosti Ceiba Intercontinental a Cronos Airlines boli v oboch prípadoch zredukované na jedno stredne veľké lietadlo.

                     (67)

                     Keďže momentálne dostupné informácie nie sú dostatočné na to, aby sa odstránili pochybnosti o existujúcich nedostatkoch, mala by sa zorganizovať nová hodnotiaca návšteva Únie na mieste s cieľom ďalej overiť schopnosť Rovníkovej Guiney zabezpečiť účinný bezpečnostný dohľad.

                     (68)

                     Podľa momentálne dostupných informácií v súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov z Rovníkovej Guiney, ktorí podliehajú zákazu vykonávania leteckej dopravy v rámci Únie.

                     (69)

                     Členské štáty by mali naďalej overovať, či leteckí dopravcovia, ktorí získali osvedčenie v Rovníkovej Guinei, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche u všetkých leteckých dopravcov, ktorí získali osvedčenie v Rovníkovej Guinei, podľa nariadenia (EÚ) č. 965/2012.

            Leteckí dopravcovia z Kazachstanu

                     (70)

                     Leteckí dopravcovia z Kazachstanu boli v roku 2016 (9) vyradení z prílohy A k nariadeniu (ES) č. 474/2006.

                     (71)

                     V rámci svojich priebežných monitorovacích činností v súvislosti s vyradením Kazachstanu zo zoznamu pre leteckú bezpečnosť Komisia listom z 10. februára 2020 informovala Výbor pre civilné letectvo Kazachstanu (ďalej len „CAC KZ“) o určitých bezpečnostných obavách v súvislosti s leteckými dopravcami, ktorým výbor CAC KZ udelil osvedčenie, najmä pokiaľ ide o spoločnosť BEK Air.

                     (72)

                     Výbor CAC KZ a Letecký úrad Kazachstanu, a. s. (ďalej len „AAK“) informovali 28. februára 2020 Komisiu o činnostiach dohľadu, ktoré za posledné tri roky vykonali v súvislosti s leteckými dopravcami s osvedčením získaným v Kazachstane, ako aj o vykonanom dohľade nad leteckým dopravcom BEK Air. V tejto súvislosti Komisia požiadala o dôkazy nepretržitej spôsobilosti Kazachstanu zabezpečovať účinný bezpečnostný dohľad.

                     (73)

                     Pokiaľ ide konkrétne o leteckého dopravcu BEK Air, 21. apríla 2020 bolo AOC tohto leteckého dopravcu zrušené. Platnosť AOC iného leteckého dopravcu Azee Air bola pozastavená, kým sa nevykonajú ďalšie činnosti dohľadu.

                     (74)

                     Hoci Komisia oceňuje nedávne kroky, ktoré úrad AAK prijal na posilnenie svojej spôsobilosti v oblasti bezpečnostného dohľadu, na základe analýzy dokumentácie a poskytnutých informácií sa rozhodla otvoriť konzultácie s výborom CAC KZ a úradom AAK v súlade s článkom 3 ods. 2 nariadenia (ES) č. 473/2006.

                     (75)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že v tomto štádiu neexistujú dôvody na zmenu zoznamu leteckých dopravcov z Kazachstanu, ktorí podliehajú zákazu vykonávania leteckej dopravy v rámci Únie.

                     (76)

                     Členské štáty by mali naďalej overovať, či leteckí dopravcovia, ktorí získali osvedčenie v Kazachstane, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche u všetkých leteckých dopravcov, ktorí získali osvedčenie v Kazachstane, podľa nariadenia (EÚ) č. 965/2012.

                     (77)

                     Ak by z akýchkoľvek relevantných bezpečnostných informácií vyplynulo, že v dôsledku nedodržania medzinárodných bezpečnostných noriem hrozia bezprostredné bezpečnostné riziká, Komisia by mohla byť nútená prijať ďalšie opatrenia v súlade s nariadením (ES) č. 2111/2005.

            Leteckí dopravcovia z Kirgizska

                     (78)

                     Leteckí dopravcovia z Kirgizska boli v roku 2006 (10) zaradení do prílohy A k nariadeniu (ES) č. 474/2006.

                     (79)

                     Komisia 2. augusta 2019 požiadala Agentúru pre civilné letectvo Kirgizskej republiky (ďalej len „CAA KG“) o zoznam dokumentov týkajúcich sa jej štruktúry, systému a činností dohľadu vrátane opatrení na presadzovanie prijatých od roku 2017, ako aj o súčasný zoznam držiteľov AOC a registrovaných lietadiel.

                     (80)

                     Agentúra CAA KG zaslala požadované informácie 10. septembra 2019. Agentúra CAA KG ďalej informovala Komisiu, že od poslednej aktualizácie, ktorú Komisii poskytla, boli AOC leteckých dopravcov Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air a Valor Air zrušené a osvedčenie získal nový letecký dopravca Air Company Air KG (AOC č. 50). Keďže agentúra CAA KG nepreukázala, že má dostatočnú schopnosť vykonávať a presadzovať príslušné bezpečnostné normy, vydanie AOC tomuto novému leteckému dopravcovi nezaručuje dostatočný súlad s medzinárodnými bezpečnostnými normami.

                     (81)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že zoznam leteckých dopravcov z Kirgizska, ktorí podliehajú zákazu vykonávania leteckej dopravy v rámci Únie, by sa mal zmeniť tak, aby sa spoločnosť Air Company Air KG zaradila do prílohy A k nariadeniu (ES) č. 474/2006 a aby sa z uvedenej prílohy vyradili spoločnosti Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air, a Valor Air.

                     (82)

                     Členské štáty by mali naďalej overovať, či leteckí dopravcovia, ktorí získali osvedčenie v Kirgizsku, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche u všetkých leteckých dopravcov, ktorí získali osvedčenie v Kirgizsku, podľa nariadenia (EÚ) č. 965/2012.

            Leteckí dopravcovia z Líbye

                     (83)

                     Leteckí dopravcovia z Líbye boli v roku 2014 (11) zaradení do prílohy A k nariadeniu (ES) č. 474/2006.

                     (84)

                     Komisia v rámci svojich priebežných monitorovacích činností 22. apríla 2020 požiadala Líbyjský orgán civilného letectva (ďalej len „LCAA“), aby poskytol zoznam všetkých držiteľov AOC, ktorí získali osvedčenie v Líbyi.

                     (85)

                     Orgán LCAA informoval 4. mája 2020 Komisiu, že AOC leteckého dopravcu Ghadames Air Transport bolo zrušené a osvedčenie získali noví leteckí dopravcovia Al Maha Aviation (AOC č. 030/18) a Libyan Wings Airlines JSC (AOC č. 029/15). Keďže orgán LCAA nepreukázal, že má dostatočnú schopnosť vykonávať a presadzovať príslušné bezpečnostné normy, vydanie AOC týmto novým leteckým dopravcom nezaručuje dostatočný súlad s medzinárodnými bezpečnostnými normami.

                     (86)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že zoznam leteckých dopravcov z Líbye, ktorí podliehajú zákazu vykonávania leteckej dopravy v rámci Únie, by sa mal zmeniť tak, aby sa spoločnosti Al Maha Aviation a Libyan Wings Airlines JSC zaradili do prílohy A k nariadeniu (ES) č. 474/2006 a aby sa z uvedenej prílohy vyradila spoločnosť Ghadames Air Transport.

                     (87)

                     Členské štáty by mali naďalej overovať, či leteckí dopravcovia, ktorí získali osvedčenie v Líbyi, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche u všetkých leteckých dopravcov, ktorí získali osvedčenie v Líbyi, podľa nariadenia (EÚ) č. 965/2012.

            Leteckí dopravcovia z Nepálu

                     (88)

                     Leteckí dopravcovia z Nepálu boli v roku 2013 (12) zaradení do prílohy A k nariadeniu (ES) č. 474/2006.

                     (89)

                     Komisia v rámci svojich priebežných monitorovacích činností 22. apríla 2020 požiadala Nepálsky orgán civilného letectva (ďalej len „CAAN“), aby poskytol zoznam všetkých držiteľov AOC, ktorí získali osvedčenie v Nepále.

                     (90)

                     Orgán CAAN informoval 3. mája 2020 Komisiu, že AOC leteckého dopravcu Air Kasthamandap bolo zrušené a osvedčenie získali noví leteckí dopravcovia Heli Everest (AOC č. 086/2016) a Kailash Helicopter Services (AOC č. 087/2018). Takisto informoval, že názov spoločnosti Muktinath Airlines sa zmenil na Prabhu Helicopters. Keďže orgán CAAN nepreukázal, že má dostatočnú schopnosť vykonávať a presadzovať príslušné bezpečnostné normy, vydanie AOC týmto novým leteckým dopravcom nezaručuje dostatočný súlad s medzinárodnými bezpečnostnými normami.

                     (91)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že zoznam leteckých dopravcov z Nepálu, ktorí podliehajú zákazu vykonávania leteckej dopravy v rámci Únie, by sa mal zmeniť tak, aby sa spoločnosti Heli Everest a Kailash Helicopter Services zaradili do prílohy A k nariadeniu (ES) č. 474/2006 a aby sa z uvedenej prílohy vyradila spoločnosť Air Kasthamandap.

                     (92)

                     Členské štáty by mali naďalej overovať, či leteckí dopravcovia, ktorí získali osvedčenie v Nepále, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche u všetkých leteckých dopravcov, ktorí získali osvedčenie v Nepále, podľa nariadenia (EÚ) č. 965/2012.

            Leteckí dopravcovia zo Sierry Leone

                     (93)

                     Leteckí dopravcovia zo Sierry Leone boli v roku 2006 (13) zaradení do prílohy A k nariadeniu (ES) č. 474/2006.

                     (94)

                     Komisia v rámci svojich priebežných monitorovacích činností 22. apríla 2020 požiadala Orgán civilného letectva Sierry Leone (ďalej len „SLCAA“), aby poskytol zoznam všetkých držiteľov AOC, ktorí získali osvedčenie v Sierra Leone.

                     (95)

                     Orgán SLCAA 2. mája 2020 informoval Komisiu, že AOC leteckých dopravcov Air Rum, Destiny air Services, Heavylift Cargo, Orange Air Sierra Leone, Paramount Airlines, Seven Four Eight Air Services a Teebah Airways boli zrušené a v súčasnosti v Sierra Leone nie sú žiadni držitelia AOC.

                     (96)

                     Keďže orgán SLCAA nepreukázal, že má dostatočnú schopnosť vykonávať a presadzovať príslušné bezpečnostné normy, vydanie AOC akýmkoľvek novým leteckým dopravcom nezaručuje dostatočný súlad s medzinárodnými bezpečnostnými normami.

                     (97)

                     V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že zoznam leteckých dopravcov zo Sierry Leone, ktorí podliehajú zákazu vykonávania leteckej dopravy v rámci Únie, by sa mal zmeniť tak, aby sa spoločnosti Air Rum, Destiny Air Services, Heavylift Cargo, Orange Air Sierra Leone, Paramount Airlines, Seven Four Eight Air Services a Teebah Airways vyradili z prílohy A k nariadeniu (ES) č. 474/2006.

                     (98)

                     Nariadenie (ES) č. 474/2006 by sa preto malo zodpovedajúcim spôsobom zmeniť.

                     (99)

                     V článkoch 5 a 6 nariadenia (ES) č. 2111/2005 sa uznáva potreba prijímať rozhodnutia rýchlo a v prípade potreby naliehavo vzhľadom na dôsledky pre bezpečnosť. V záujme ochrany citlivých informácií a cestujúcej verejnosti je preto nevyhnutné, aby sa rozhodnutia prijaté v súvislosti s aktualizáciou zoznamu leteckých dopravcov, ktorí podliehajú zákazu alebo obmedzeniu vykonávania leteckej dopravy v rámci Únie, uverejnili a nadobudli účinnosť bezprostredne po ich prijatí.

                     (100)

                     Opatrenia stanovené v tomto nariadení sú v súlade so stanoviskom Výboru EÚ pre leteckú bezpečnosť zriadeného nariadením (ES) č. 2111/2005,

               PRIJALA TOTO NARIADENIE:

            Článok 1
            Nariadenie (ES) č. 474/2006 sa mení takto:

                        1.

                        Príloha A sa nahrádza znením prílohy I k tomuto nariadeniu.

                        2.

                        Príloha B sa nahrádza znením prílohy II k tomuto nariadeniu.

            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. júna 2020

                  Za Komisiu

                  v mene predsedníčky

               Adina VĂLEAN

                  členka Komisie

            (1)  Ú. v. EÚ L 344, 27.12.2005, s. 15.

            (2)  Nariadenie Komisie (ES) č. 474/2006 z 22. marca 2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 14).

            (3)  Nariadenie Komisie (ES) č. 473/2006 z 22. marca 2006, ktorým sa stanovujú implementačné pravidlá pre zoznam leteckých dopravcov Spoločenstva, ktorí podliehajú zákazu vykonávania leteckej dopravy v rámci Spoločenstva, uvedený v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 8).

            (4)  Nariadenie Komisie (EÚ) č. 452/2014 z 29. apríla 2014, ktorým sa stanovujú technické požiadavky a administratívne postupy týkajúce sa letovej prevádzky prevádzkovateľov z tretích krajín podľa nariadenia Európskeho parlamentu a Rady (ES) č. 216/2008 (Ú. v. EÚ L 133, 6.5.2014, s. 12).

            (5)  Nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008 (Ú. v. EÚ L 296, 25.10.2012, s. 1).

            (6)  Nariadenie Komisie (ES) č. 1144/2009 z 26. novembra 2009, ktorým sa mení a dopĺňa nariadenie Komisie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (Ú. v. EÚ L 312, 27.11.2009, s. 16).

            (7)  Nariadenie Komisie (ES) č. 910/2006 z 20. júna 2006, ktorým sa mení a dopĺňa nariadenie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 168, 21.6.2006, s. 16.).

            (8)  Nariadenie Komisie (ES) č. 474/2006 z 22. marca 2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 84, 23.3.2006, s. 14).

            (9)  Vykonávacie nariadenie Komisie (EÚ) 2016/2214 z 8. decembra 2016, ktorým sa mení nariadenie (ES) č. 474/2006, pokiaľ ide o zoznam týkajúci sa leteckých dopravcov, ktorí podliehajú zákazu vykonávania leteckej dopravy v rámci Únie (Ú. v. EÚ L 334, 9.12.2016, s. 6).

            (10)  Nariadenie Komisie (ES) č. 1543/2006 z 12. októbra 2006, ktorým sa mení a dopĺňa nariadenie Komisie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 a zmeneného a doplneného nariadením (ES) č. 910/2006 (Ú. v. EÚ L 283, 14.10.2006, p. 27).

            (11)  Vykonávacie nariadenie Komisie (EÚ) č. 1318/2014 z 11. decembra 2014, ktorým sa mení nariadenie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (Ú. v. EÚ L 355, 12.12.2014, s. 8).

            (12)  Vykonávacie nariadenie Komisie (EÚ) č. 1264/2013 z 3. decembra 2013, ktorým sa mení nariadenie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva (Ú. v. EÚ L 326, 6.12.2013, s. 7).

            (13)  Nariadenie Komisie (ES) č. 910/2006 z 20. júna 2006, ktorým sa mení a dopĺňa nariadenie (ES) č. 474/2006 o vytvorení zoznamu Spoločenstva týkajúceho sa leteckých dopravcov, ktorí podliehajú zákazu vykonávania leteckej dopravy v rámci Spoločenstva, uvedeného v kapitole II nariadenia Európskeho parlamentu a Rady (ES) č. 2111/2005 (Ú. v. EÚ L 168, 21.6.2006, s. 16.).

            PRÍLOHA I

                     „PRÍLOHA A
                     ZOZNAM LETECKÝCH DOPRAVCOV, KTORÍ PODLIEHAJÚ ZÁKAZU VYKONÁVANIA LETECKEJ DOPRAVY V RÁMCI ÚNIE, S VÝNIMKAMI (1)

                                 Názov právneho subjektu leteckého dopravcu uvedený v jeho AOC (a jeho obchodný názov, ak je odlišný)

                                 Číslo osvedčenia leteckého prevádzkovateľa (AOC) alebo číslo prevádzkovej licencie

                                 Trojmiestne označenie ICAO

                                 Štát prevádzkovateľa

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Surinam

                                    IRAN ASEMAN AIRLINES

                                 FS-102

                                 IRC

                                 Irán

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10-12/05

                                 MEV

                                 Nigéria

                                    AIR ZIMBABWE (PVT)

                                 177/04

                                 AZW

                                 Zimbabwe

                                    Všetci leteckí dopravcovia, ktorí získali osvedčenie od afganských orgánov zodpovedných za regulačný dohľad, vrátane

                                    Afganistan

                                    ARIANA AFGHAN AIRLINES

                                 AOC 009

                                 AFG

                                 Afganistan

                                    KAM AIR

                                 AOC 001

                                 KMF

                                 Afganistan

                                    Všetci leteckí dopravcovia, ktorí získali osvedčenie od angolských orgánov zodpovedných za regulačný dohľad, s výnimkou dopravcov TAAG Angola Airlines a Heli Malongo, vrátane

                                    Angola

                                    AEROJET

                                 AO-008/11-07/17 TEJ

                                 TEJ

                                 Angola

                                    GUICANGO

                                 AO-009/11-06/17 YYY

                                 Neznámy

                                 Angola

                                    AIR JET

                                 AO-006/11-08/18 MBC

                                 MBC

                                 Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Neznámy

                                 Angola

                                    HELIANG

                                 AO 007/11-08/18 YYY

                                 Neznámy

                                 Angola

                                    SJL

                                 AO-014/13-08/18YYY

                                 Neznámy

                                 Angola

                                    SONAIR

                                 AO-002/11-08/17 SOR

                                 SOR

                                 Angola

                                    Všetci leteckí dopravcovia, ktorí získali osvedčenie od arménskych orgánov zodpovedných za regulačný dohľad, vrátane

                                    Arménsko

                                    AIRCOMPANY ARMENIA

                                 AM AOC 065

                                 NGT

                                 Arménsko

                                    ARMENIA AIRWAYS

                                 AM AOC 063

                                 AMW

                                 Arménsko

                                    ARMENIAN HELICOPTERS

                                 AM AOC 067

                                 KAV

                                 Arménsko

                                    ATLANTIS ARMENIAN AIRLINES

                                 AM AOC 068

                                 AEU

                                 Arménsko

                                    ATLANTIS EUROPEAN AIRWAYS

                                 AM AOC 017

                                 LUR

                                 Arménsko

                                    MARS AVIA

                                 AM AOC 066

                                 MRS

                                 Arménsko

                                    SKYBALL

                                 AM AOC 069

                                 neuvádza sa

                                 Arménsko

                                    Všetci leteckí dopravcovia, ktorí získali osvedčenie od orgánov Konga (Brazzaville) zodpovedných za regulačný dohľad, vrátane

                                    Kongo (Brazzaville)

                                    CANADIAN AIRWAYS CONGO

                                 CG-CTA 006

                                 Neznámy

                                 Kongo (Brazzaville)

                                    EQUAFLIGHT SERVICES

                                 CG-CTA 002

                                 EKA

                                 Kongo (Brazzaville)

                                    EQUAJET

                                 RAC06-007

                                 EKJ

                                 Kongo (Brazzaville)

                                    TRANS AIR CONGO

                                 CG-CTA 001

                                 TSG

                                 Kongo (Brazzaville)

                                    SOCIETE NOUVELLE AIR CONGO

                                 CG-CTA 004

                                 Neznámy

                                 Kongo (Brazzaville)

                                    Všetci leteckí dopravcovia, ktorí získali osvedčenie od orgánov Konžskej demokratickej republiky (KDR) zodpovedných za regulačný dohľad, vrátane

                                    Konžská demokratická republika (KDR)

                                    AIR FAST CONGO

                                 AAC/DG/OPS-09/03

                                 Neznámy

                                 Konžská demokratická republika (KDR)

                                    AIR KATANGA

                                 AAC/DG/OPS-09/08

                                 Neznámy

                                 Konžská demokratická republika (KDR)

                                    BUSY BEE CONGO

                                 AAC/DG/OPS-09/04

                                 Neznámy

                                 Konžská demokratická republika (KDR)

                                    COMPAGNIE AFRICAINE D’AVIATION (CAA)

                                 AAC/DG/OPS-09/02

                                 Neznámy

                                 Konžská demokratická republika (KDR)

                                    CONGO AIRWAYS

                                 AAC/DG/OPS-09/01

                                 Neznámy

                                 Konžská demokratická republika (KDR)

                                    KIN AVIA

                                 AAC/DG/OPS-09/10

                                 Neznámy

                                 Konžská demokratická republika (KDR)

                                    MALU AVIATION

                                 AAC/DG/OPS-09/05

                                 Neznámy

                                 Konžská demokratická republika (KDR)

                                    SERVE AIR CARGO

                                 AAC/DG/OPS-09/07

                                 Neznámy

                                 Konžská demokratická republika (KDR)

                                    SWALA AVIATION

                                 AAC/DG/OPS-09/06

                                 Neznámy

                                 Konžská demokratická republika (KDR)

                                    MWANT JET

                                 AAC/DG/OPS-09/09

                                 Neznámy

                                 Konžská demokratická republika
                                 (KDR)

                                    Všetci leteckí dopravcovia, ktorí získali osvedčenie od džibutských orgánov zodpovedných za regulačný dohľad, vrátane

                                    Džibutsko

                                    DAALLO AIRLINES

                                 Neznámy

                                 DAO

                                 Džibutsko

                                    Všetci leteckí dopravcovia, ktorí získali osvedčenie od orgánov Rovníkovej Guiney zodpovedných za regulačný dohľad, vrátane

                                    Rovníková Guinea

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Rovníková Guinea

                                    Cronos AIRLINES

                                 2011/0004/MTTCT/DGAC/SOPS

                                 Neznámy

                                 Rovníková Guinea

                                    Všetci leteckí dopravcovia, ktorí získali osvedčenie od eritrejských orgánov zodpovedných za regulačný dohľad, vrátane

                                    Eritrea

                                    ERITREAN AIRLINES

                                 AOC č. 004

                                 ERT

                                 Eritrea

                                    NASAIR ERITREA

                                 AOC č. 005

                                 NAS

                                 Eritrea

                                    Všetci leteckí dopravcovia, ktorí získali osvedčenie od kirgizských orgánov zodpovedných za regulačný dohľad, vrátane

                                    Kirgizsko

                                    AIR COMPANY AIR KG

                                 50

                                 Neznámy

                                 Kirgizsko

                                    AIR MANAS

                                 17

                                 MBB

                                 Kirgizsko

                                    AVIA TRAFFIC COMPANY

                                 23

                                 AVJ

                                 Kirgizsko

                                    SKY KG AIRLINES

                                 41

                                 KGK

                                 Kirgizsko

                                    TEZ JET

                                 46

                                 TEZ

                                 Kirgizsko

                                    Všetci leteckí dopravcovia, ktorí získali osvedčenie od libérijských orgánov zodpovedných za regulačný dohľad

                                    Libéria

                                    Všetci leteckí dopravcovia, ktorí získali osvedčenie od líbyjských orgánov zodpovedných za regulačný dohľad, vrátane

                                    Líbya

                                    AFRIQIYAH AIRWAYS

                                 007/01

                                 AAW

                                 Líbya

                                    AIR LIBYA

                                 004/01

                                 TLR

                                 Líbya

                                    AL MAHA AVIATION

                                 030/18

                                 Neznámy

                                 Líbya

                                    BURAQ AIR

                                 002/01

                                 BRQ

                                 Líbya

                                    GLOBAL AVIATION AND SERVICES

                                 008/05

                                 GAK

                                 Líbya

                                    LIBYAN AIRLINES

                                 001/01

                                 LAA

                                 Líbya

                                    LIBYAN WINGS AIRLINES

                                 029/15

                                 LWA

                                 Líbya

                                    PETRO AIR

                                 025/08

                                 PEO

                                 Líbya

                                    Všetci leteckí dopravcovia, ktorí získali osvedčenie od moldavských orgánov zodpovedných za regulačný dohľad, s výnimkou dopravcov Air Moldova, Fly One a Aerotranscargo, vrátane

                                    Moldavsko

                                    Î.M „VALAN ICC“ SRL

                                 MD009

                                 VLN

                                 Moldavsko

                                    CA „AIM AIR“ SRL

                                 MD015

                                 AAM

                                 Moldavsko

                                    CA „AIR STORK“ SRL

                                 MD018

                                 MSB

                                 Moldavsko

                                    Î M „MEGAVIATION“ SRL

                                 MD019

                                 ARM

                                 Moldavsko

                                    CA „PECOTOX-AIR“ SRL

                                 MD020

                                 PXA

                                 Moldavsko

                                    CA „TERRA AVIA“ SRL

                                 MD022

                                 TVR

                                 Moldavsko

                                    CA „FLY PRO“ SRL

                                 MD023

                                 PVV

                                 Moldavsko

                                    Všetci leteckí dopravcovia, ktorí získali osvedčenie od nepálskych orgánov zodpovedných za regulačný dohľad, vrátane

                                    Nepál

                                    AIR DYNASTY HELI. S.

                                 035/2001

                                 Neznámy

                                 Nepál

                                    ALTITUDE AIR

                                 085/2016

                                 Neznámy

                                 Nepál

                                    BUDDHA AIR

                                 014/1996

                                 BHA

                                 Nepál

                                    FISHTAIL AIR

                                 017/2001

                                 Neznámy

                                 Nepál

                                    SUMMIT AIR

                                 064/2010

                                 Neznámy

                                 Nepál

                                    HELI EVEREST

                                 086/2016

                                 Neznámy

                                 Nepál

                                    HIMALAYA AIRLINES

                                 084/2015

                                 HIM

                                 Nepál

                                    KAILASH HELICOPTER SERVICES

                                 087/2018

                                 Neznámy

                                 Nepál

                                    MAKALU AIR

                                 057A/2009

                                 Neznámy

                                 Nepál

                                    MANANG AIR PVT

                                 082/2014

                                 Neznámy

                                 Nepál

                                    MOUNTAIN HELICOPTERS

                                 055/2009

                                 Neznámy

                                 Nepál

                                    PRABHU HELICOPTERS

                                 081/2013

                                 Neznámy

                                 Nepál

                                    NEPAL AIRLINES CORPORATION

                                 003/2000

                                 RNA

                                 Nepál

                                    SAURYA AIRLINES

                                 083/2014

                                 Neznámy

                                 Nepál

                                    SHREE AIRLINES

                                 030/2002

                                 SHA

                                 Nepál

                                    SIMRIK AIR

                                 034/2000

                                 Neznámy

                                 Nepál

                                    SIMRIK AIRLINES

                                 052/2009

                                 RMK

                                 Nepál

                                    SITA AIR

                                 033/2000

                                 Neznámy

                                 Nepál

                                    TARA AIR

                                 053/2009

                                 Neznámy

                                 Nepál

                                    YETI AIRLINES

                                 037/2004

                                 NYT

                                 Nepál

                                    Všetci leteckí dopravcovia, ktorí získali osvedčenie od orgánov Svätého Tomáša a Princovho ostrova zodpovedných za regulačný dohľad, vrátane

                                    Svätý Tomáš a Princov ostrov

                                    AFRICA’S CONNECTION

                                 10/AOC/2008

                                 ACH

                                 Svätý Tomáš a Princov ostrov

                                    STP AIRWAYS

                                 03/AOC/2006

                                 STP

                                 Svätý Tomáš a Princov ostrov

                                    Všetci leteckí dopravcovia, ktorí získali osvedčenie orgánov Sierry Leone zodpovedných za regulačný dohľad

                                    Sierra Leone

                                    Všetci leteckí dopravcovia, ktorí získali osvedčenie od sudánskych orgánov zodpovedných za regulačný dohľad, vrátane

                                    Sudán

                                    ALFA AIRLINES SD

                                 54

                                 AAJ

                                 Sudán

                                    BADR AIRLINES

                                 35

                                 BDR

                                 Sudán

                                    BLUE BIRD AVIATION

                                 11

                                 BLB

                                 Sudán

                                    ELDINDER AVIATION

                                 8

                                 DND

                                 Sudán

                                    GREEN FLAG AVIATION

                                 17

                                 GNF

                                 Sudán

                                    HELEJETIC AIR

                                 57

                                 HJT

                                 Sudán

                                    KATA AIR TRANSPORT

                                 9

                                 KTV

                                 Sudán

                                    KUSH AVIATION CO.

                                 60

                                 KUH

                                 Sudán

                                    NOVA AIRWAYS

                                 46

                                 NOV

                                 Sudán

                                    SUDAN AIRWAYS CO.

                                 1

                                 SUD

                                 Sudán

                                    SUN AIR

                                 51

                                 SNR

                                 Sudán

                                    TARCO AIR

                                 56

                                 TRQ

                                 Sudán

               “

               (1)  Leteckým dopravcom uvedeným v prílohe A by sa mohlo povoliť vykonávať dopravné práva tým, že použijú lietadlo prenajaté s posádkou od leteckého dopravcu, ktorý nepodlieha zákazu vykonávania leteckej dopravy, za predpokladu, že sú splnené príslušné bezpečnostné normy.

            PRÍLOHA II

                     „PRÍLOHA B
                     ZOZNAM LETECKÝCH DOPRAVCOV, KTORÝCH VYKONÁVANIE LETECKEJ DOPRAVY PODLIEHA PREVÁDZKOVÝM OBMEDZENIAM V RÁMCI ÚNIE (1)

                                 Názov právneho subjektu leteckého dopravcu uvedený v jeho AOC (a jeho obchodný názov, ak je odlišný)

                                 Číslo osvedčenia leteckého prevádzkovateľa (AOC)

                                 Trojmiestne označenie ICAO

                                 Štát prevádzkovateľa

                                 Obmedzenie pre typ lietadla

                                 Registrové značky a prípadne sériové výrobné čísla lietadiel podliehajúcich obmedzeniu

                                 Štát registrácie

                                    AIR SERVICE COMORES

                                 06-819/TA-15/DGACM

                                 KMD

                                 Komory

                                 Všetky lietadlá s výnimkou: LET 410 UVP.

                                 Všetky lietadlá s výnimkou: D6-CAM (851336).

                                 Komory

                                    IRAN AIR

                                 FS100

                                 IRA

                                 Irán

                                 Všetky lietadlá typu Fokker F100 a typu Boeing B747.

                                 Lietadlá typu Fokker F100, ako sa uvádza v AOC; lietadlá typu Boeing B747, ako sa uvádza v AOC.

                                 Irán

                                    AIR KORYO

                                 GAC-AOC/KOR-01

                                 KOR

                                 Severná Kórea

                                 Všetky lietadlá s výnimkou: 2 lietadiel typu Tu-204.

                                 Všetky lietadlá s výnimkou: P-632, P-633.

                                 Severná Kórea

               (1)  Leteckým dopravcom uvedeným v prílohe B by sa mohlo povoliť vykonávať dopravné práva tým, že použijú lietadlo prenajaté s posádkou od leteckého dopravcu, ktorý nepodlieha zákazu vykonávania leteckej dopravy, za predpokladu, že sú splnené príslušné bezpečnostné normy.“


title: Vykonávacie nariadenie Komisie (EÚ) 2020/690 zo 17. decembra 2019, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2016/429, pokiaľ ide o choroby zo zoznamu podliehajúce programom dohľadu Únie, geografický rozsah pôsobnosti takýchto programov a choroby zo zoznamu, v prípade ktorých možno stanoviť štatút kompartmentov bez výskytu choroby (Text s významom pre EHP) (Text s významom pre EHP)

text:
                  3.6.2020

                  SK

                  Úradný vestník Európskej únie

                  L 174/341

         VYKONÁVACIE NARIADENIE KOMISIE (EÚ) 2020/690
         zo 17. decembra 2019,
         ktorým sa stanovujú pravidlá uplatňovania nariadenia Európskeho parlamentu a Rady (EÚ) 2016/429, pokiaľ ide o choroby zo zoznamu podliehajúce programom dohľadu Únie, geografický rozsah pôsobnosti takýchto programov a choroby zo zoznamu, v prípade ktorých možno stanoviť štatút kompartmentov bez výskytu choroby
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 30 ods. 1 písm. a) a článok 37 ods. 4 písm. b) prvý pododsek,
         keďže:

                     (1)

                     V nariadení (EÚ) 2016/429 sa stanovujú pravidlá prevencie a kontroly chorôb, ktoré sa môžu prenášať na zvieratá alebo na ľudí, vrátane pravidiel týkajúcich sa dohľadu, eradikácie a udeľovania štatútu bez výskytu choroby na úrovni kompartmentov.

                     (2)

                     V nariadení (EÚ) 2016/429 sa zostavuje harmonizovaný zoznam prenosných chorôb zvierat (ďalej len „choroby zo zoznamu“), ktoré predstavujú riziko pre zdravie zvierat alebo verejné zdravie v Únii bez ohľadu na to, či ide o celú Úniu, alebo len o jej časti.

                     (3)

                     V článku 28 nariadenia (EÚ) 2016/429 sa stanovujú programy dohľadu Únie v prípade určitých chorôb zo zoznamu. V článku 30 uvedeného nariadenia sa stanovuje, že sa prostredníctvom vykonávacieho aktu určia choroby zo zoznamu, na ktoré sa majú vzťahovať programy dohľadu Únie, vrátane geografického rozsahu pôsobnosti takýchto programov.

                     (4)

                     Nariadením (EÚ) 2016/429 sa od 21. apríla 2021 zrušuje smernica Rady 2005/94/ES (2). V smernici 2005/94/ES sa stanovujú povinné programy dohľadu nad vtáčou chrípkou (aviárnou influenzou) u hydiny a voľne žijúceho vtáctva. Vzhľadom na vplyv vysokopatogénnej aviárnej influenzy na zdravie zvierat sú povinné programy dohľadu nad aviárnou influenzou aj naďalej relevantné na zabezpečenie vysokej úrovne dohľadu v celej Únii. Tieto programy by mali zahŕňať aj dohľad nad určitými oblasťami so zvýšeným rizikom mutácie vírusov nízkopatogénnej aviárnej influenzy na vírusy vysokopatogénnej aviárnej influenzy. Dohľad nad aviárnou influenzou prispieva aj k poznatkom o vírusoch predstavujúcich potenciálne zoonotické riziko. Táto povinnosť by sa preto mala zohľadniť v rámci nariadenia (EÚ) 2016/429 prostredníctvom programov dohľadu Únie zameraných na aviárnu influenzu.

                     (5)

                     Podľa harmonizovaného zoznamu prenosných chorôb zvierat v nariadení (EÚ) 2016/429 sa rozlišuje medzi vysokopatogénnou aviárnou influenzou a infekciou nízkopatogénnymi vírusmi aviárnej influenzy. S cieľom zabezpečiť konzistentnosť by sa toto rozlíšenie malo zohľadniť v rozsahu pôsobnosti programov dohľadu Únie.

                     (6)

                     V delegovanom nariadení Komisie (EÚ) 2020/689 (3) sa okrem iného stanovujú kritériá na určenie chorôb zo zoznamu podliehajúcich programom dohľadu Únie a na obsah takýchto programov. Vysokopatogénna aviárna influenza a infekcia nízkopatogénnymi vírusmi aviárnej influenzy sú v súlade s týmito kritériami.

                     (7)

                     Článkom 37 nariadenia (EÚ) 2016/429 sa členským štátom poskytuje právo požiadať o uznanie štatútu kompartmentov bez výskytu určitých chorôb zo zoznamu uvedených v článku 9 ods. 1 písm. a), b) a c) uvedeného nariadenia. Vo vykonávacom akte by sa malo určiť, na ktoré z týchto chorôb zo zoznamu sa môže určiť štatút kompartmentov bez výskytu choroby.

                     (8)

                     Nariadením (EÚ) 2016/429 sa od 21. apríla 2021 zrušuje smernica Rady 2006/88/ES (4). V smernici 2006/88/ES sa stanovuje zriadenie kompartmentov bez výskytu choroby v súvislosti so zoznamom chorôb vodných živočíchov v súlade s Kódexom zdravia vodných živočíchov, ktorý vydala Svetová organizácia pre zdravie zvierat (OIE). S cieľom uľahčiť udržanie štatútu kompartmentov bez výskytu choroby by sa choroby vodných živočíchov zahrnuté do tohto zoznamu chorôb mali podľa možnosti používať na účely chorôb zo zoznamu, v prípade ktorých možno v rámci nariadenia (EÚ) 2016/429 stanoviť štatút kompartmentov bez výskytu choroby.

                     (9)

                     Keďže ustanovenia nariadenia (EÚ) 2016/429 upravujúce záležitosti, na ktoré sa vzťahuje toto nariadenie, sa uplatňujú od 21. apríla 2021, toto nariadenie by sa malo uplatňovať od toho istého dátumu.

                     (10)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Choroby zo zoznamu podliehajúce programom dohľadu Únie v súlade s článkom 28 nariadenia (EÚ) 2016/429 a geografický rozsah pôsobnosti takýchto programov sa stanovujú v prílohe I k tomuto nariadeniu.

            Článok 2
            Choroby zo zoznamu, v prípade ktorých možno stanoviť štatút kompartmentov bez výskytu choroby v súlade s článkom 37 nariadenia (EÚ) 2016/429, sa stanovujú v prílohe II k tomuto nariadeniu.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 21. apríla 2021.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. decembra 2019

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 84, 31.3.2016, s. 1.

            (2)  Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14.1.2006, s. 16).

            (3)  Delegované nariadenie Komisie (EÚ) 2020/689 zo 17. decembra 2019, ktorým sa dopĺňa nariadenie Európskeho parlamentu a Rady (EÚ) 2016/429, pokiaľ ide o pravidlá týkajúce sa dohľadu, eradikačných programov a štatútu bez výskytu choroby pre určité choroby zo zoznamu a objavujúce sa choroby (pozri stranu 211 tohto úradného vestníka).

            (4)  Smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (Ú. v. EÚ L 328, 24.11.2006, s. 14).

            PRÍLOHA I

                              CHOROBY ZO ZOZNAMU PODLIEHAJÚCE PROGRAMOM DOHĽADU ÚNIE

                              GEOGRAFICKÝ ROZSAH PÔSOBNOSTI PROGRAMOV DOHĽADU ÚNIE

                        vysokopatogénna aviárna influenza

                        celé územie členského štátu

                        infekcia nízkopatogénnymi vírusmi aviárnej influenzy

                        celé územie členského štátu

            PRÍLOHA II

                              CHOROBY ZO ZOZNAMU, V PRÍPADE KTORÝCH MOŽNO STANOVIŤ ŠTATÚT KOMPARTMENTU BEZ VÝSKYTU CHOROBY

                        epizootická hematopoetická nekróza

                        vírusová hemoragická septikémia

                        infekčná hematopoetická nekróza

                        infekcia vírusom infekčnej anémie lososov s deléciou vo vysoko polymorfnej oblasti

                        mikrocytóza (Microcytos mackini)

                        perkinsóza (Perkinsus marinus)

                        bonamióza (Bonamia ostreae)

                        bonamióza (Bonamia exitiosa)

                        marteilióza (Marteilia refringens)

                        infekcia vírusom syndrómu Taura

                        infekcia vírusom choroby žltých hláv

                        infekcia vírusom ichtyoftiriózy (choroby bielych škvŕn)